เกียรตินาคินบริหารทาร์เก็ตฟันด์ทะลุเป้า7%
บลจ.เกียรตินาคิน โชว์บริหาร "เคเค ทาร์เก็ต #1” ทะลุเป้า 7% ใช้เวลา 6 เดือน พร้อมให้ผลตอบแทนสูงถึง 7.5%
21 ก.พ. 2555

บลจ.เกียรตินาคิน โชว์บริหาร "เคเค ทาร์เก็ต #1” ทะลุเป้า 7% ใช้เวลา 6 เดือน พร้อมให้ผลตอบแทนสูงถึง 7.5%
บริษัทหลักทรัพย์จัดการกองทุน (บลจ.) เกียรตินาคิน เปิดเผยว่า บริษัทสามารถบริหารกองทุนเปิดเคเค ทาร์เก็ต 7% #1 ซึ่งลงทุนหุ้นไทยได้ถึงเป้าหมายโดยมีกำไร 7% ใช้เวลาเพียง 6 เดือนและยังให้ผลตอบแทนแก่ผู้ถือหน่วยลงทุนสูงถึง 7.5% และในต้นเดือนมี.ค.นี้มีแผนออกกองทุนเปิดเคเค ทาร์เก็ต 7% #2 ลงทุนหุ้นไทย ตั้งเป้ากำไร 7% 
บลจ.เกียรตินาคิน มองว่า เศรษฐกิจปีนี้คาดว่าจะเติบโต 2.8-4.5% โดยได้รับปัจจัยบวกจากการฟื้นตัวของทุกภาคส่วนจากภาวะวิกฤติน้ำท่วมปลายปีที่ผ่านมา การออกนโยบายเพื่อกระตุ้นเศรษฐกิจของรัฐบาล และเงินเฟ้อปีนี้คาดว่าจะอยู่ที่ 3.01% โดยธนาคารกลางแห่งประเทศไทยน่าจะปรับลดดอกเบี้ยนโยบายลงมาอยู่ที่ 2.50-2.75% โดยคาดจะปรับลดดอกเบี้ยนโยบายอีกครั้งในการประชุมเดือน มี.ค. 2555 โดยประมาณการดัชนี้หุ้นมองไว้ที่ 1230 จุด และยังมั่นใจว่าเศรษฐกิจจะพื้นตัวอย่างต่อเนื่องจากการกระตุ้นของภาครัฐและเอกชน